
मंडळी म्हणजे काय?
शिक्षक मार्गदर्शिका  ·  आनंदाची बातमी रविवार शाळा पाठ
	चित्रे
	36

	उद्देश
	मंडळी वेगवेगळ्या लोकांची बनलेली आहे हे शिकवणे. देवाने आपल्या सर्वांना वेगवेगळ्या देणग्या दिल्या आहेत ज्या आपण एकत्र मिळून त्याची उपासना आणि सेवा करण्यासाठी वापरतो.

	शिक्षकाची तयारी
	तुमच्या देणग्या देवासाठी वापरण्यास मदत करण्याची त्याला विनंती करा आणि शिकवण्याच्या देणगीबद्दल त्याचे आभार माना. मग रोमकरांस 12:4-8, 1 करिंथकरांस 12:12-26 आणि पाठ योजना वाचा व अभ्यासा

	पाठांतर वचन
	इफिसकरांस 5:23
ख्रिस्त स्वतः मंडळीचा, त्याच्या शरीराचा, तारणारा आहे.



पाठ योजना
प्रस्तावना
मुलांना माहीत असलेली एक-दोन गाणी म्हणा ज्यांच्या हावभावांमध्ये शरीराचे वेगवेगळे भाग वापरले जातात. उदाहरणार्थ: ‘अब्राहाम पित्याला अनेक मुलगे,’ किंवा ‘दोन छोटे डोळे,’ किंवा तुम्हांला माहीत असलेले इतर कोणतेही.
पाठाचे मुख्य मुद्दे
	1.चित्र 36 दाखवा. चित्रे कशाची आहेत? (एक पूर्ण निरोगी माणूस आणि एक आजारी व अपंग माणूस). संपूर्ण माणसाच्या शरीराचे भाग (डोळे, कान, तोंड इत्यादी) ओळखायला मुलांना सांगा. त्याच्या शरीराचे इतर भाग सांगा आणि मुलांना स्वतःच्या शरीरावर प्रत्येक भागाकडे बोट दाखवायला सांगा.
प्रश्न: हे सर्व भाग मिळून काय बनवतात?
उत्तर: ते एक पूर्ण शरीर बनवतात.
	2.शरीराच्या प्रत्येक भागाला काहीतरी काम असते.
प्रश्न: डोळा काय करतो?
उत्तर: तो पाहण्यासाठी आहे.
शरीराच्या इतर भागांबाबत असेच पुढे चालू ठेवा.
	3.दुसरे चित्र पाहा. त्या माणसाला काय झाले आहे? त्याला दुखापत झाली आहे. आपल्या शरीराच्या एका भागाला दुखापत होते तेव्हा अनेकदा आपले संपूर्ण शरीर आजारी वाटते.
	4.देव म्हणतो की सर्व ख्रिस्ती लोक शरीराच्या वेगवेगळ्या भागांसारखे आहेत. ते सर्व वेगळे आहेत आणि मंडळीत त्या सर्वांना वेगवेगळी कामे दिलेली आहेत. तुमच्या मंडळीतील उदाहरणे द्या. त्यांची नावे वापरा:
जेम्स हे पास्टर आहेत.
बेन, ॲना, मारिया हे रविवार शाळेचे शिक्षक आहेत.
उंबेर्तो लोकांना मंडळीत बसायला जागा शोधून देतो, इत्यादी.
प्रत्येक व्यक्तीला देवाने वेगळ्या देणग्या दिल्या आहेत ज्या त्याने त्याच्यासाठी वापराव्यात.
उजळणी
पाठ थोडक्यात पुन्हा सांगा आणि जसे अनेक धागे एकत्र जोडून मजबूत दोर बनतो तसे देवाने दिलेल्या अनेक देणग्या वापरणारे अनेक वेगवेगळे लोक मिळून मजबूत मंडळी बनवतात यावर भर द्या.
आपला प्रतिसाद
मंडळीतील एखादा ख्रिस्ती संकटात असतो किंवा त्याच्या कुटुंबात कोणी मरण पावते तेव्हा ते चित्रातील जखमी माणसासारखे असते. मंडळीतील लोक त्याला कशी मदत करू शकतात? वर्गाकडून सूचना घ्या. उदा. कुटुंबाला भेट देणे, अन्न नेणे, पाणी आणणे.
शरीराचे सर्व भाग महत्त्वाचे आहेत. शरीराचा एक भाग दुसऱ्या कोणत्याही भागापेक्षा अधिक महत्त्वाचा नसतो. ख्रिस्ती माणसाने असे म्हणू नये की त्याच्या देणग्या दुसऱ्या ख्रिस्ती माणसाच्या देणग्यांपेक्षा अधिक महत्त्वाच्या आहेत. एकाच शरीराच्या सर्व भागांनी एकमेकांवर प्रेम केले पाहिजे. सर्वांत जास्त त्यांनी येशूवर प्रेम केले पाहिजे जो शरीराचे मस्तक आहे.
पाठांतर वचन शिकवा

